Projecció del documental "Arròs de Pals.
La identitat d'un poble" d'Antoni Martí al pati del Museu de la Mediterrània.
Mostra de produccions audiovisuals relacionades amb la recerca i el patrimoni etnològic en general que combina filmacions amateurs antigues amb documentals i pel·lícules de ficció, totes sota el denominador comú de ser, d'una manera o altra, testimonis de formes de vida que es donen en la nostra societat.
Alhora, la mostra també pretén il·lustrar com en les últimes dècades l'audiovisual ha penetrat en l'etnografia i vol posar de relleu com la recerca etnològica s'ha servit de l'audiovisual per documentar i explicar allò que ha investigat.
La primera edició va tenir lloc a Barcelona l'any 2011, la segona a Esterri d'Àneu el 2012, i des de 2013 té un caràcter multiseu.
Durant tres anys la cultura convidada va ser Itàlia en virtut de la col·laboració amb la Xarxa Euromediterrània de Cultura Popular i del Patrimoni, Arianna.
El 2016 va ser Mèxic gràcies a la col·laboració amb la Comisión Nacional para el Desarrollo de los Pueblos Indígenas (Gobierno de México).
L'any 2018 la cultura occitana va ocupar el seient dels convidats aportant setze dels cinquanta-dos films projectats.
Els dies 28, 29 i 30 de març de 2019 diferents entitats integrants de la xarxa de l'Observatori del Patrimoni Etnològic i Immaterial (OPEI) van visitar diversos equipaments patrimonials dels Països Baixos sota el guiatge de Vanessa Barberà, antropòloga catalana resident en aquest país atlàntic.
Aquell fructífer intercanvi d'experiències amb tècnics de patrimoni neerlandesos culmina ara amb la inclusió de films etnogràfics d'aquell país, a partir d'una preselecció realitzada per la mateixa Vanessa Barberà.
Enguany participen a la mostra tretze entitats de l'OPEI, que projectaran cinquanta-dos films relacionats amb el seu àmbit territorial o temàtic, al llarg de trenta-dues sessions que tindran lloc en disset poblacions diferents: Torroella de Montgrí, Esterri d'Àneu, Cervera, Mas de Barberans, Areny de Noguera, Barcelona, el Cogul, Sant Feliu de Guíxols, Ripoll, Vic, Folgueroles, Taradell, Manlleu, Roda de Ter, Reus, Bonastre i Palamós.
Data d'actualització: 5 d'agost de 2020
Amb motiu de la inclusió el novembre de 2018 de la candidatura l'"Art de la pedra seca: coneixements i tècniques" a la Llista Representativa del Patrimoni Cultural Immaterial de la Humanitat (UNESCO), la Mostra Internacional de Cinema Etnogràfic dedica la seva edició de 2019 al món de la pedra en sec a Catalunya.
Enguany hi participen tretze entitats de la xarxa de l'Observatori del Patrimoni Etnològic i Immaterial i, com sempre, tindrà un caràcter multiseu.
En total es projectaran cinquanta films de temàtica variada al llarg de trenta-cinc sessions, que tindran lloc en divuit poblacions diferents: Vila-rodona, Puigcerdà, la Terreta (Tremp), Barcelona (Gràcia), la Seu d'Urgell, Palamós, Esterri d'Àneu, Mas de Barberans, el Cogul, Ripoll, Manlleu, Roda de Ter, Torroella de Montgrí, la Vall d'en Bas, Reus, Sant Feliu de Guíxols, Sant Cugat Sesgarrigues i Cervera.
Data d'actualització: 11 juny 2019
Enguany la cultura convidada a la Mostra Internacional de Cinema Etnogràfic és l' occitana.
En aquesta edició hi participaran onze entitats de la xarxa de l'Observatori del Patrimoni Etnològic i Immaterial i, com sempre, tindrà un caràcter multiseu.
En total es projectaran cinquanta-dos films (dels quals, setze d'occitans) al llarg de quaranta-quatre sessions, que tindran lloc en vint poblacions diferents: Vila-rodona, Torroella de Montgrí, Palamós, Esterri d'Àneu, Puigcerdà, la Terreta (Tremp), Mas de Barberans, Sant Vicenç de Torelló, Cervera, Barcelona, Ripoll, Sant Feliu de Guíxols, Sant Pere de Riudebitlles, Sant Cugat Sesgarrigues, Vic, Manlleu, Torelló, Solsona, la Vall d'en Bas i Taradell.
Aquesta edició de la Mostra se celebra en el marc de l' Any Europeu del Patrimoni Cultural.
L'any 2017 la cultura convidada va ser Galícia.
La mostra començà al Museu comarcal de Cervera a principis de juliol.
L'acte de cloenda es va celebrar el dia 23 de novembre a l'Institut Català d'Antropologia, a Barcelona.
La Mostra s'inaugurà el dia 1 de juliol al Museu de la Mediterrània (Torroella de Montgrí) i es clausurarà el dia 29 d'octubre a Santa Oliva.
La Mostra està present a diferents seus que es poden consultar al cartell o al programa.
Van participar a la Mostra, a banda de la Filmoteca de Catalunya, el Museu de Cervera; el Museu de la Mediterrània (Torroella de Montgrí); l'Ecomuseu de les Valls d'Àneu (Esterri d'Àneu); l'Institut Ramon Muntaner-IRMU (Campredó, Puigcerdà, La Terreta Tremp i Barcelona); el Museu del Ter (Vic, Manlleu, Sant Mateu de Bages, Les Masies de Voltregà i Ripoll); el Museu de la Pesca (Palamós); el Museu de les Terres de l'Ebre (Amposta) i l'institut Catalàd'Antropologia-ICA (Barcelona).
L'edició 2015 es va innaugurar a la Filmoteca de Catalunya amb el documental Melting pot: castellers indis, govindes catalans.
L'acte va comptar amb la presència de Marta Saleta, directora del film, i Esther Oriol, presidenta dels Castellers de Sants (Barcelona).
Barcelona, Amposta, Cervera, Espot, Esterri d'Àneu, Manlleu, Les Masies de Voltregà, Roda de Ter, Torelló, La Torre de Cabdella, Torí, Torroella de Montgrí i Vic
Barcelona, Amposta, Esterri d'Àneu, Manlleu i Torroella de Montgrí